প্রাণী হত্যা বলতে ছোট বেলায় ইদুর এবং শাপ মারার বেশ অভিজ্ঞতা রয়েছে আমার। ইদুর নামের ছোট প্রাণীকে একটি দুইটিবার অঘাত করলেই অতি সহজেই মরে যায় প্রাণীটি তাই ওই ছোট প্রানীটির মৃত্যূর যন্ত্রনাটা উপলদ্ধি করা বা হৃদয়ের মধ্যে তেমন দাগ কাটে না। আর শাপ নামের প্রাণীটাকে নিজে অথবা কাছের লোকজন মিলে যখনি মেরেছি এটাকে এমনভাবে আঘাতের পর আঘাত করা হয় আঘাতের তোড়ে কিভাবে মৃত্যূর কোলে ঢলে পরে অনন্তকালে হারিয়ে যায় সেটা দেখার দৃষ্টির চেয়ে শাপটির উপর আঘাতের পর আঘাত করার প্রবল ইচ্ছার কারনে সেটা অনুভব করা যায়না। শাপের কামরানোর ভয়ে মানুষ ওটাকে এতোভাবে অঘাত করতে থাকে যে ওর দেহ থেকে দ্রুত প্রাণটি না বের হয়ে যাওয়া ছাড়া উপায়ন্তর থাকেনা। তবে ছোট বেলা থেকে এই দুটি প্রাণীকে দেখলেই মেরে ফেলতে হবে যেই লাইসেন্স পরিবার থেকে পেয়ে এসেছি তাতে এই প্রানি দুটিকে মেরে ফেলতে কখনো নিজের বিবেক কিংবা তাদেরও যে প্রাণ আছে ওদের আঘাত করলে ওরা কষ্ট পায় সে উপলদ্ধিটা হয়ে উঠেনি বা ওদের মৃত্যূ যন্ত্রনাটাও সেভাবে দেখা হয়নি।